stanford-oval/wikipedia huggingface dataset:
Suomen Huippumalli haussa
Viides tuotantokausi (2012) > 7. jakso

Paras kuva: Annika Åkerfeldt
Pudotusuhan alla: Viivi Luopa & Sanna Takalampi
Pudonnut: Sanna Takalampi
Kuvien järjestys:
Annika Åkerfeldt
Matleena Helander
Meri Ikonen
Polina Hiekkala
Viivi Luopa
Sanna Takalampi
Viides tuotantokausi (2012) > 8. jakso

Paras kuva: Meri Ikonen
Pudotusuhan alla: Polina Hiekkala & Viivi Luopa
Pudonnut: Viivi Luopa
Kuvien järjestys:
Meri Ikonen
Annika Åkerfeldt
Matleena Helander
Polina Hiekkala
Viivi Luopa
Viides tuotantokausi (2012) > 9. jakso

Paras kuva: Matleena Helander
Pudotusuhan alla: Annika Åkerfeldt & Meri Ikonen
Pudonnut: Annika Åkerfeldt
Kuvien järjestys:
Matleena Helander
Polina Hiekkala
Meri Ikonen
Annika Åkerfeldt
Viides tuotantokausi (2012) > 10. jakso

Jaksossa ei ollut pudotusta
Viides tuotantokausi (2012) > 11. jakso

Jaksossa ei ollut pudotusta
Viides tuotantokausi (2012) > 12. jakso

Kolmen kärki: Matleena Helander, Polina Hiekkala & Meri Ikonen
Voittaja: Meri Ikonen
Kuudes tuotantokausi (2017)

Sarjan kuudes tuotantokausi alkoi Liv-televisiokanavalla keväällä 2017. Juontajana ja yhtenä tuomareista toimi Maryam Razavi ja kilpailijoina nähdään molempien sukupuolten edustajia. Tuomareina toimivat Razavin lisäksi valokuvaaja Marika Rosengård, malli Juri Silvennoinen ja jokaisessa jaksossa vaihtuva neljäs tuomari. Kuvaukset tehtiin pääosin Tallinnassa, Virossa.
Kuudennen tuotantokauden voittajaksi valiutui Jerry Koivisto, joka oli samalla Suomen Huippumalli haussa -ohjelman ensimmäinen miesvoittaja.
Seitsemäs tuotantokausi (2022)

Sarjan 7. tuotantokausi alkoi 12.9.2022 MTV Katsomossa. Kauden päätuomarina ja mallien mentorina toimii sarjan kolmannella kaudella toiseksi sijoittunut malli Saara Sihvonen ja ohjelman juontaa Veronica Verho. Voittaja oli transtaustainen Jarrah Kollei.
Aiheesta muualla

Nelonen: Suomen Huippumalli haussa (Arkistoitu – Internet Archive)
Anne Kukkohovi juontaa Suomen huippumalli haussa -sarjaa
MTV:n tiedote Legendaarinen Huippumallu haussa saapuu MTV:lle! Nyt ravistellaan käsityksiä siitä, kuka voi olla huippumalli vuonna 2022
Al-Mujadila

Al-Mujadila arabialaisin merkein
Al-Mujadila (arab. المجادلة‎, al-mujādila, suom. Kiistelyn suura) on Koraanin 58. suura ja luokitellaan medinalaiseksi. Suura sisältää 22 jaetta. Suura on saanut nimensä sen ensimmäisestä jakeesta.
Sisältö

Suura sisältää säädöksiä avioerosta sekä kehotuksia ja varoituksia.
Suura 58 resitoituna arabiaksi
Al-Mumtahana

Suuran 60 ensimmäisiä jakeita Koraanista, joka on todennäköisesti peräisin 1400-luvulta Pohjois-Intiasta.
Al-Mumtahana (arab. الممتحنة‎, al-mumtaḥana, suom. Koettelemuksen suura) on Koraanin 60. suura ja luokitellaan medinalaiseksi. Suura sisältää 13 jaetta. Suura on saanut nimensä jakeesta 10.
Sisältö

Jakeet 1-9 kertovat, että uskovat eivät saa ottaa uskottomia ystävikseen.
Jakeet 10-13 sisältävät säädöksiä kotoaan pakenevista naisista.
Suura 60 resitoituna arabiaksi
Vincenzo Manni

Vincenzo Manni (22. tammikuuta 1740 Fabriano – 15. huhtikuuta 1815) oli italialainen roomalaiskatolinen piispa. Hänet vihittiin papiksi 25. maaliskuuta 1781 ja nimitettiin Tivolin hiippakunnan johtoon 14. helmikuuta 1784. Piispaksi vihkiminen seurasi 20. helmikuuta; pääkonsekraattorina toimi Innocenzo Conti.
Manni kuoli 75-vuotiaana virassa. Hänen seuraajakseen nimitettiin Giovanni Battista a Santa Margarita Pietro Alessandro Banfi.
Viktor Vekselberg

Viktor Vekselberg
Viktor Feliksovitš Vekselberg (ven. Виктор Феликсович Вексельберг, s. 14. huhtikuuta 1957 Lvivin alue, Ukrainan SNT, Neuvostoliitto) on venäläinen oligarkki. Hän omistaa merkittävän osuuden venäläis-brittiläisestä öljy-yhtiöstä TNK-BP (ven. ТНК-BP). Vekselberg on pääjohtaja Renova (ven. Ренова) -sijoitusyhtiössä. Liike-elämän aikakauslehti Forbes listasi maaliskuussa 2010 hänet maailman 113. varakkaimmaksi henkilöksi.
Ura

Viktor Vekselberg valmistui 1970-luvulla rautatieinsinööriksi.
Renova-yrityksensä avulla hän teki Venäjän ensimmäisen yritysvaltauksen vuonna 1994. Kohteena oli Vladimir Tractor Factory. Myöhemmin hän yhdisti keskikokoisia alumiinisulattamoita ja bauksiittikaivoksia SUAL-yhtiöksi (Siberian-Urals Aluminium Company).
Vekselberg ja oligarkki Mihail Fridmanin omistama Alfa Group valtasivat vuonna 1997 öljy-yhtiön Tyumen Oil Company (TNK). Vuonna 2003 yritys sulautui osaksi brittiläis-venäläistä öljy-yhtiötä TNK-BP.
Helmikuussa 2007 SUAL fuusioitiin oligarkki Oleg Deripaskan alumiiniyrityksen kanssa RUSAL -alumiinijätiksi. Viktor Vekselberg sai 22 %:n osuuden uudesta yrityksestä.
Hän on myös Venäjän Piilaaksoksi kutsutun Skolkovo-tietoteknologiakeskushankkeen takana.
Perhe

Vekselberg on naimisissa ja hänellä on kaksi lasta. Vaikka Vekselbergin isä on juutalainen, hänen äitinsä ei ole, eikä hän koe itseään juutalaiseksi. Hän ei käy säännöllisesti kirkossa, eikä synagogassakaan, mutta hän rahoitti miljoonia dollareita 50 miljoonan dollarin kokonaisbudjetista, jolla Moskovaan rakennettiin Jewish Museum and Tolerance Center.
Vekselberg omistaa maailman suurimman kokoelman Fabergén pääsiäismunia.
Aiheesta muualla

Renova yhtiön nettisivut (Arkistoitu – Internet Archive)
TNK-BP yhtiön nettisivut (Arkistoitu – Internet Archive)
Von

Von on saksankielinen prepositio, joka ilmaisee jostakin tullutta tai kotoisin olevaa. Suomen kielessä preposition sijasta käytetään sijapäätteitä -lle, -lta/-ltä, -ssa, -sta, -sta/-stä.
Kun prepositiota käytetään sukunimen edessä, se tarkoittaa yleensä nimen kantajan olevan aatelinen. Sellaisena se esiintyy monien aatelissukujen nimissä varsinkin Saksassa, mutta myös Ruotsissa ja Suomessa. Keskiajalla kantajansa lähtöperää ilmaissut von oli yleinen myös aatelittomien sukunimissä, esimerkiksi ”Hans von Duisburg” tarkoitti Hans duisburgilaista. Ajoittain von-liitteen käyttö on ollut kiellettyä muilta kuin aatelisilta. Kun Saksa ja Itävalta luopuivat monarkioista vuonna 1919 ja siirtyivät tasavalloiksi, etuoikeutettu aateli lakkasi olemasta, jolloin ”von” merkitsi pelkkää nimen osaa. Itävallassa luovuttiin myös aateliuden tunnusmerkeistä sukunimissä, jolloin muiden muassa ”von”-liitteet poistettiin nimistä. Kaikki ”von”-liitteen käyttäjät nykyäpäivänä eivät ole aatelisia sukujuuriltaan.
Von kirjoitetaan aina tekstissä pienellä, paitsi virkkeen alussa. Aakkosjärjestyksellisissä nimilistoissa, kuten puhelinluettelossa, von-etuliitteen käyttäjät listataan sukunimensä mukaan. Esimerkiksi Aarno von Bell löytyy B:n, ei V:n kohdalta.
Vomeronasaalielin

Käärmeen vomeronasaalielin kuvassa punaisella
Vomeronasaalielin eli Jacobsonin elin on hajuja aistiva, perifeerinen parillinen elin, joka sijaitsee monien nisäkkäiden, sammakkoeläinten ja matelijoiden nenän väliseinämässä tai suulaessa.
Eläimet aistivat vomeronasaalielimellä etenkin feromoneja. Käärmeet vievät hajumolekyylit elimeensä kaksihaaraisella kielellään, ja ne käyttävät vomeronasaalielintä saaliinsa jäljittämiseen ilmeisesti feromoneista riippumattomasti.
Ihmisen sikiöllä on vomeronasaalielin, jossa on samanlaisia bipolaarisia soluja kuin muidenkin nisäkkäiden elimessä. Joidenkin tutkijoiden mielestä elin häviää 19. sikiöviikon jälkeen, mutta toisten mielestä se kasvaa 30. viikolle asti. Aikuisella ihmisellä elin sijaitsee umpipussina nenän väliseinän limakalvossa noin senttimetrin päässä columellasta ja millimetrin korkeudella nenäkäytävän pohjasta. Rakenne löytyy ainakin toisesta nenäkäytävästä 50–90 prosentilla aikuisista.
Vomeronasaalielimen toimintaa ihmisellä ei ymmärretä. Siihen kohdistettu stimulus aiheuttaa muutosta verenpaineeseen, sydämen syketaajuuteen, hormonitasoihin ja mielialaan. Vaikka ihminen viestii kemiallisesti ilman kautta, ei ole näyttöä siitä, että viestintä tapahtuisi vomeronasaalielimen  kautta. On mahdollista että ihmisen hajuaistin merkityksen väheneminen on johtanut vomeronasaalisen järjestelmän rappeutumiseen.
Amr Zaki

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Amr Hassan Zaki
Syntymäaika: 1. huhtikuuta 1983 (ikä 41)
Syntymäpaikka:  Mansoura, Egypti
Pelipaikka: hyökkääjä
Pituus: 185 cm
Lempinimi: Egyptian Gladiator
Seura
Seura: El Zamalek
Pelinumero: 9
Seurat
| Vuodet | Seura | O | (M) |
| 2001–2003 | El Mansoura | 20 | (20) |
| 2003–2005 | ENPPI | 64 | (27) |
| 2006 | Lokomotiv Moskova | 0 | (0) |
| 2006– | El Zamalek | 65 | (20) |
| 2008–2009 | → Wigan Athletic (laina) | 29 | (10) |
| 2010 | → Hull City (laina) | 6 | (0) |
Maajoukkue
| 2004- | Egypti | 58 | (27) |
 Seurajoukkueuran tilastot kattavat vain kansalliset sarjat, päivitetty 30. maaliskuuta 2011.  Maajoukkueuran tilastot päivitetty 30. maaliskuuta 2011.
| Mitalit> Maa:   Egypti.Miesten jalkapallo.AM-kilpailut  | Mitalit> Maa:   Egypti.Miesten jalkapallo.AM-kilpailut  | Mitalit> Maa:   Egypti.Miesten jalkapallo.AM-kilpailut  | Maa:   Egypti> Miesten jalkapallo. |
| --- | --- | --- | --- |
|  Kultaa | Egypti 2006 | Jalkapallo |  |
|  Kultaa | Ghana 2008 | Jalkapallo |  |
Amr Hassan Zaki (arab. عمرو حسن زكى‎, joskus myös muodossa Zaky) (s. 1. huhtikuuta 1983) on egyptiläinen jalkapalloilija. Hänen pelipaikkansa on hyökkääjä.
Zaki edustaa tällä hetkellä egyptiläistä El Zamalekia. Hän on pelannut lainasopimuksella muun muassa Englannin Valioliigaa Wiganissa. Zaki edustaa myös Egyptin jalkapallomaajoukkuetta, jossa hän on voittanut Afrikan mestaruuden kahdesti vuosina 2006 ja 2008.
Aiheesta muualla

Kuvia tai muita tiedostoja aiheesta Amr Zaki Wikimedia Commonsissa
Egyptin joukkue – Jalkapallon AM-kilpailut 2006
1 El-Hadary |
2 A. El-Sayed |
3 Abdelwahab |
4 Said |
5 El-Saqua |
6 Mostafa |
7 Fathi |
8 Eno |
9 H. Hassan |
10 Moteab |
11 Shawky |
12 Barakat |
13 T. El-Sayed |
14 Ali |
15 Mido |
16 A. El-Sayed |
17 A. Hassan |
18 Sabry |
19 Zaki |
20 Gomaa |
21 Abdel Malek |
22 Abdel Monsef |
Valmentaja Shehata
Egyptin joukkue – Jalkapallon AM-kilpailut 2008
1 El-Hadary |
2 Fathallah |
3 Al-Muhammadi |
4 Said |
5 Mohamed |
6 Said |
7 Fathy |
8 Hosny |
9 Zidan |
10 Moteab |
11 Shawky |
12 Gamal |
13 El-Sayed |
14 Moawad |
15 Shaaban |
16 Monsef |
17 Hassan |
18 Fadl |
19 Zaki |
20 Gomaa |
21 Mostafa |
22 Aboutrika |
23 Sobhy |
Valmentaja Shehata
Egyptin joukkue – Maanosaliittojen cup 2009
1 El-Hadary |
2 Fathallah |
3 Al-Muhammadi |
4 Said |
5 Khairy |
6 Said |
7 Fathy |
8 Rabo |
9 Zidan |
10 Malek |
11 Shawky |
12 Homos |
13 Tawfik |
14 Moawad |
15 Farag |
16 Wahid |
17 Hassan |
18 Abdel-Ghani |
19 Zaki |
20 Gomaa |
21 Raouf |
22 Aboutrika |
23 Sobhy |
Valmentaja Shehata
Von Afzelius

von Afzelius on Ruotsin ritarihuoneeseen kirjoitettu aatelissuku numero 2240. Larfvin kirkkoherran poika Pehr Afzelius (1769–1843) tuli Upsalassa opiskeltuaan lääketieteen tohtoriksi ja kirurgiksi. Tämän jälkeen hän toimi armeijan ja henkivartioston lääketieteellisenä asessorina ja kirurgian professorina vanhassa yliopistossaan. Hänet aateloitiin vuonna 1815.
 Hänen pojistaan mainittakoon Pehr Wilhelm, joka toimi Upsalan kirjaston amanuenssina.
Virikerehu

Virikerehulla tarkoitetaan rehua, jolla ei ole ravinon saannin kannalta juurikaan merkitystä mutta niitä annetaan elämille sen takia, että se tarjoaa virikkeittä ja lisäämään viihtyvyyttä. Esimerkkejä virikerehuista on siipikarjalla heinä ja nurmi ja märehtijöillä ja hevosilla olki.
Vasili Degtjarjov

Vasili Degtjarjov vuonna 1941.
Vasili Aleksejevitš Degtjarjov (ven. Васи́лий Алексе́евич Дегтярёв, 2. tammikuuta 1880, Tula – 16. tammikuuta 1949, Moskova) oli neuvostoliittolainen asesuunnittelija, joka suunnitteli useita puna-armeijan 1920-luvun lopulta lähtien käyttämiä konepistooli-, konekivääri- ja panssarintorjuntakiväärimalleja. Tunnetuin ja valmistetuin Degtjarjovin suunnittelemista aseista on Degtjarjov DP-27 -pikakivääri.
Aiheesta muualla

Kuvia tai muita tiedostoja aiheesta Vasili Degtjarjov Wikimedia Commonsissa
Alexandre Dumas (nuorempi)

| Alexandre Dumas |
| --- | --- |

Henkilötiedot
Syntynyt: 27. heinäkuuta 1824 Pariisi, Ranska
Kuollut: 27. marraskuuta 1895 (71 vuotta) Marly-le-Roi, Yvelines, Ranska
Ammatti:  kirjailija
Vanhemmat:  Alexandre Dumas Marie-Laure-Catherine Labay
Kirjailija
Äidinkieli: ranska
Tuotannon kieli: ranska
Aikakausi:  romantiikka
Esikoisteos:  Aventures de quatre femmes et d’un perroquet  (1847)
Pääteokset:  Kamelianainen (1848)
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Alexandre Dumas nuorempi (27. heinäkuuta 1824 Pariisi – 27. marraskuuta 1895 Marly-le-Roi) oli ranskalainen kirjailija ja näytelmäkirjailija, jonka tunnetuin teos on romaani Kamelianainen, johon perustuu Giuseppe Verdin ooppera La Traviata.
Dumas nuorempi eli ranskalaisittain Dumas fils syntyi avioliiton ulkopuolella isänsä Alexandre Dumas vanhemman (père) ja ompelijatar Marie-Laure-Catherine Labayn (1794–1868) suhteesta. Dumas vanhempi tunnusti poikansa ja huolehti tämän koulutuksesta sisäoppilaitoksissa Institution Goubaux'ssa ja Collège Bourbonissa. Silloisen lain mukaan isä voi ottaa aviottoman lapsen pois äidiltä, kuten Alexandre Dumas vanhempi tekikin. Tämä kokemus innoitti Dumas nuorempaa kirjoittamaan näytelmiä, joissa oli traagisia naishahmoja. Vuoden 1858 näytelmässään Le Fils naturel hän käsitteli lehtolapsen asemaa. Teoksissaan Dumas nuorempi pohdiskeli kirjallisuuden moraalista merkitystä ja oli sitä mieltä, että jos vahinkoja sattuu, herrasmiehen velvollisuus on mennä lapsensa äidin kanssa naimisiin.
Aiheesta muualla

Kuvia tai muita tiedostoja aiheesta Alexandre Dumas nuorempi Wikimedia Commonsissa
Lisää luettavaa aiheesta Alexandre Dumas nuorempi on Wikiaineistossa
Kamelianainen ja hänen "isänsä", Suomen Kuvalehti, 23.08.1924, nro 34, s. 8, Kansalliskirjaston digitaaliset aineistot
| 0 | 1 | 2 | 3 |
| --- | --- | --- | --- |
|  | Edeltäjä: Pierre-Antoine Lebrun | Ranskan akatemian jäsen  Tuoli 2 1874–1895 | Seuraaja: André Theuriet |
Vince Wilfork

| Vince Wilfork |
| --- | --- |
 Vince Wilfork vuonna 2014.
Henkilötiedot
Syntynyt: 4. marraskuuta 1981 (ikä 42) Boynton Beach, Florida
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  147 kg
Pelipaikka:  sisempi linjamies
Pelinumero:  75
Pelaajaura
Seurat:  New England Patriots Houston Texans
NFL-varaus:  21. varaus, 2004 New England Patriots
Pääsarjaura:  2004–2016
Aiheesta muualla
www.vincewilfork75.com
Vince Wilfork (s. 4. marraskuuta 1981 Boynton Beach, Florida) on yhdysvaltalainen entinen amerikkalaisen jalkapallon pelaaja, joka edusti NFL-seura Houston Texansia sekä New England Patriotsia. Pelipaikaltaan 188 senttimetriä pitkä ja peräti 147 kilogrammaa painava Wilfork on sisempi linjamies ja pelasi numerolla 75.
Ura

Miamin yliopistossa Floridassa opiskellut ja paikallisessa joukkueessa pelannut Wilfork varattiin New England Patriotsiin ensimmäisen kierroksen 21. pelaajana vuoden 2004 varaustilaisuudessa. Hän debytoi joukkueen paidassa NFL:ssä samana vuonna. Wilfork on valittu viidesti NFL:n tähdistöotteluun Pro Bowliin vuosina 2007, 2009, 2010, 2011 ja 2012. NFL:n mestaruuden eli Super Bowlin hän on voittanut kahdesti, vuosina 2005 ja 2014. Ensimmäisellä kerralla finaalissa kaatui Philadelphia Eagles ja toisella kerralla hallitseva mestari Seattle Seahawks. Tämän jälkeen hän siirtyi  pelaamaan Houston Texansiin. Wilfork lopetti uransa pelattuaan kaksi kautta Texansissa.
Käännös suomeksi
Visuaalinen tehoste

Visuaalinen tehoste (kutsutaan myös joskus nimellä visuaalinen erikoistehoste tai optinen tehoste) on elokuvan jälkityöstövaiheessa (jälkituotannossa), nykyisin yleensä tietokoneella toteutettu erikoistehoste. Kyseessä saattaa olla kokonaan tietokoneella luotu kuvamateriaali tai kameralla kuvattu materiaali, joka tietokoneella käsitellään tai yhdistetään muihin kuviin (kompositointi).
Aiemmin monet visuaaliset tehosteet toteutettiin joko kamerassa tai optisen printterin avulla.[lähde? ]
Visuaalinen tehoste (VFX) viittaa jälkituotannossa tekemiseen, jolle vastakohtana ovat "erikoistehosteet" (SFX), jotka tehdään kuvausten aikana tekniikoilla kuten miniatyyrit, matte-maalaukset ja kameratoiminnot.
Nykyisin tehosteet tehdään pääasiassa digitaalisesti ja niihin liitetään tietokoneella tuotettua CGI-grafiikkaa. Yritykset myös kokeilevat uutta tekniikkaa kuten virtuaalitodellisuutta. Tehostetekniikkaa voidaan käyttää elokuvien lisäksi videopeleissä.
Suoratoiston myötä kysynnän on sanottu kasvaneen räjähdysmäisesti.
Visuaaliset tehosteet elokuvatuotannoissa

Elokuvatuotannossa erikoistehosteryhmä ei nykyään enää ole vastuussa visuaalisista tehosteista vaan visuaalisia tehosteita tehnyt ryhmä mainitaan erikseen visuaaliset tehosteet otsikon alla. Ryhmän vastuuhenkilöä kutsutaan nimellä Visual effects supervisor. Suomenkielistä vastinetta termille ei tällä hetkellä ole käytössä.
Tekniikat

CGI
Kolmiulotteinen mallinnus
Kompositointi
Liikkeenkaappaus
Rotoskooppaus
Visuaalisia tehosteita tuottavia yrityksiä

Generator Post
Digital Film Finland
Digital Domain
Industrial Light & Magic
Weta Digital
Visuaalinen muokkain

| Visuaalinen muokkain Visual Editor |
| --- | --- |


Kehittäjä:  Wikimedia Foundation ja Wikia
Kehityshistoria
Ensijulkaisu:  2011
Tiedot
Lisenssi:  MIT-lisenssi
Visuaalinen muokkain (engl. VisualEditor) on Wikimedia Foundationin ja Wikian yhdessä kehittämä työkalu Wikipedian visuaalista muokkaamista varten. Sen avulla lukijat pystyvät muokkaamaan Wikipedian sivuja osaamatta wikikoodia. Tarkoituksena on ollut helpottaa muokkaamista etenkin uusille käyttäjille.
Ohjelman tavoitteet

Visuaalisen muokkaimen tavoitteena on tehdä Wikipedian muokkaamisesta helpompaa. Sen toivotaan tuovan lisää asioista tietäviä ihmisiä Wikipedian kirjoittajiksi. Muokkaimen tavoitteena on myös tehdä Wikipediasta inklusiivisempi, jotta eri taustoista tulevilla ihmisillä on paremmat mahdollisuudet osallistua kirjoittamiseen. Monipuolisella kirjoittajataustalla Wikipediaan kirjoitetaan monipuolisemmin erilaista tietoa useammista eri aihealueista.
Muokkaamisen tavoitteena on olla niin helppoa, että sekä kokeneet että uudet ihmiset voivat keskittyä sivujen sisällön muokkaamiseen tuntematta taustalla olevaa teknologiaa. Muokkain pyrkii olemaan yhtä helppo ja intuitiivinen kuin muutkin nykyaikaiset tekstinkäsittelyohjelmat.
Ominaisuudet

Wikipedian visuaalisen muokkaimen avulla sivun kirjoittaja näkee wikipedian sivun sellaisena kuin mitä se tulee olemaan julkaistuna. Tätä periaatetta kutsutaan WYSIWYG-periaatteeksi (engl. What You See Is What You Get eli mitä näet, sitä saat). Käyttäjillä säilyy myös mahdollisuus muokata tekstiä halutessaan wikikoodin avulla.
Visuaalisella muokkaimella voi muun muassa:
Kirjoittaa tekstiä ja lisätä lähteitä ja linkkejä
Tyylitellä tekstiä, esimerkiksi lihavoida, alleviivata tai kursivoida.
Lisätä kuvia omalta tietokoneelta ja kirjoittaa niiden kuvatekstejä.
Lisätä kuvia kaikkien Wikipedioiden yhteisestä Wikimedia Commons -tietokannasta.
Luoda taulukkoja ja säätää niiden ominaisuuksia.
Luoda tämän kaltaisia listoja.
Lisätä mallineita, jotka ovat eräänlaisia pienohjelmia tai täytettäviä tietolaatikoita.
Historia ja ohjelman kehittämisen syyt

Wikipedian kirjoittajien määrä oli ollut jo vuosia laskussa 2010-luvun alussa. Englanninkielisellä Wikipedialla oli vielä vuonna 2006 yli 50000 kirjoittajaa, kun lukumäärä oli tippunut 35000 kirjoittajaan 2011 vuoteen tultaessa. Wikikoodin käyttämisen vaikeus oli käyttäjätutkimuksissa yksi merkittävimmistä syistä olla osallistumatta Wikipedian kirjoittamiseen. Sivusto oli vaikeasti lähestyttävä niille ihmisille, jotka eivät olleet teknologiasta innostuneita. Wikipedia näki kuitenkin, että tietosanakirjan onnistumisen kannalta suuri kirjoittajien lukumäärä on tärkeä tekijä. Laaja kirjoittajien lukumäärä monipuolisella taustalla parantaa tietosanakirjan laatua, sillä se tuo eri alojen tietämystä ja osaamista kirjoittajakuntaan ja näin monipuolistaa Wikipedian sisältöä.
Wikimedia Foundation aloitti Wikian kanssa yhteistyössä muokkaimen kehittämisen lahjoitusten turvin. Visuaalisen muokkaimen kehittäminen oli Wikimedian tärkeimpiä strategisia tavoitteita kirjoittajakadon pysäyttämiseksi. Muokkaimen kehittäminen vei suuren osan Wikipedian budjetista. Vuoden 2012–2013 tilikaudella Wikimedian palkkalistoilla oli 94 ohjelmistokehittäjää, kun kolme vuotta aiemmin ohjelmoijia oli ollut vain 22.
Muokkaimen käyttäjätestaus aloitettiin 2012 joulukuussa, mutta se vedettiin takaisin Wikipedistien päätöksellä. Monet lahjoittajat kritisoivat, että heidän rahansa olivat menneet hukkaan, kun visuaalinen muokkain oli niin heikkolaatuinen. Wikimedian johto näki ohjelman takaisinvedon olevan virhe, sillä uudet käyttäjät olivat käyttäjäpalautteessaan ilmoittaneet muokkaamisen olevan heille helpompaa, mikä oli ollut tavoitteena alun perinkin.
Wikipedian visuaalinen muokkain otettiin käyttöön englanninkielisessä Wikipediassa vuonna 2013. Siitä tuli ensin oletusmuokkain kaikille kirjoittajille, jotka eivät ole rekisteröineet Wikipediaan käyttäjätunnusta. Käyttöönotto aiheutti alussa vastalauseita vanhojen kirjoittajien keskuudessa, jotka kritisoivat siinä olevia ohjelmointivirheitä.
The Economist kutsui visuaalista muokkainta Wikipedian historian suurimmaksi mullistukseksi. Alkuvaiheessa visuaalisessa muokkaimessa oli vain kirjoitusominaisuus, tekstin muotoilu, listojen luominen sekä linkkien luomistoiminto. Wikipedia muokkaimen lisäämisen yhdeksi suurimmista teknisistä haasteista sen historian aikana. Wikipedian perustaja Jimmy Wales kutsui muokkaimen käyttöönottamista "eeppisen tärkeäksi".
Wikipedian alla piilevän tekniikan havainnollistus. Ylimmällä rivillä on wikikoodia ja alimmalla verkkosivuilla käytettävää HTML-koodia. Ennen visuaalista muokkainta jokaisen kirjoittajan tuli oppia wikikoodi.
Ylemmällä rivillä on wikikoodia ja alemmalla lopputulos. Visuaalista muokkaajaa käyttävän ei tarvitse osata koodia, sillä muokkaimella se syntyy kirjoittaessa itsestään.
Vincennesin ravirata

| Vincennesin ravirata |
| --- | --- |

Sijainti:  Pariisi, Ranska
Koordinaatit:  48.822703°N, 2.450445°E
Avattu:  1864
Remontoitu:  1879, 1952, 1976, 1983
Vincennesin ravirata (ransk. Hippodrome de Vincennes) on Pariisin liepeillä Ranskassa sijaitseva ravirata. Rata on yksi Pariisin seudun kolmesta raviradasta, ja se sijaitsee kaupungin itälaidalla noin seitsemän kilometrin päässä keskustasta. Samalla alueella sijaitsevat muun muassa Bois de Vincennes-puisto, eläintarha ja kuningas Kaarle V:n 1300-luvulla rakennuttama linna.
Ravirata perustettiin vuonna 1864. Se kärsi suuria vaurioita muutama vuosi myöhemmin käydyssä Ranskan-Preussin sodassa ja rakennettiin uudelleen vuonna 1879. Hevoskilpailuiden lisäksi Vincennesissä on järjestetty myös suuria konsertteja. Siellä ovat esiintyneet muun muassa Metallica, Michael Jackson ja Queen. U2:n konserttitaltiointi Vincennesistä vuodelta 1987 julkaistiin 2008 albumina nimellä Live from Paris.
Vincennesin ravirata on Euroopan suurin ja yksi maailman suurimmista raviradoista.[lähde? ] Tärkein vuosittainen kilpailu radalla on tammikuun lopulla ravattava Prix d'Amérique, joka on yksi maailman kolmesta suurimmasta ja arvostetuimmasta ravikilpailusta The Hambletonianin ja Elitloppetin lisäksi. Muita tärkeimpiä kilpailuja Vincennesissä ovat muun muassa Prix de France ja Prix de Paris. Radalla juostaan vuosittain noin 150 ravikilpailut. Tiheimmin kilpaillaan niin sanotun talvimeetingin aikana marras-helmikuussa, jolloin järjestetään parhaimmillaan kahdet kilpailut päivässä.
Vincennesin radan erikoisuus on kaksi sisäkkäistä kaviouraa. Pidemmän 2 000 metrin pituisen radan sisäpuolella on normaalimittainen tuhannen metrin rata. Radoilla on osittain yhteinen etusuora. Ainoastaan lyhyempi radoista on valaistu, ja pidemmällä kilpaillaankin vain päivänvalossa. Radan erikoisuuksiin kuuluu myös jopa 12 metrin korkeuserot. Pidemmän kaviouran takasuora juostaan koko matkan ylämäkeen. Pidempi rata eroaa tavallisista radoista myös siten, että sen lähtösuoralla on mittaa 300 metriä.
Radalla on kaksi suurta näköalaravintolaa, kuusi yksityistä aitiota ja lukuisia pienempiä ravintoloita. Yleisöä ravikilpailuissa mahtuu radalle noin 35 000.